Source: https://www.riigiteataja.ee/akt/789142
Timestamp: 2019-09-21 19:52:17+00:00
Document Index: 1801844

Matched Legal Cases: ['§ 126', '§ 4211', '§ 206', '§ 24', '§ 23', '§ 8', '§ 3', '§ 65', '§ 5', '§ 3', '§ 8', '§ 10', '§ 10', '§ 83', '§ 3']

Konfiskeeritud vara võõrandamise, üleandmise ja hävitamise, vara võõrandamisest saadud raha eelarvest seaduslikule valdajale tagastamise, asitõendite arvelevõtmise ja hävitamise ning kiiresti riknevate asitõendite hindamise, võõrandamise ja hävitamise kord – Riigi Teataja
Konfiskeeritud vara võõrandamise, üleandmise ja hävitamise, vara võõrandamisest saadud raha eelarvest seaduslikule valdajale tagastamise, asitõendite arvelevõtmise ja hävitamise ning kiiresti riknevate asitõendite hindamise, võõrandamise ja hävitamise kord
Määrus kehtestatakse «Kriminaalmenetluse seadustiku» (RT I 2003, 27, 166; 83, 558; 88, 590; 2004, 46, 329; 54, 387) § 126 lõigete 6 ja 7, § 4211 lõike 3, «Väärteomenetluse seadustiku» (RT I 2002, 50, 313; 110, 654; 2003, 26, 156; 83, 557; 88, 590; 2004, 46, 329; 54, 387 ja 390) § 206 lõike 3 ja «Riigivaraseaduse» (RT I 1995, 22, 327; 1996, 36, 738; 40, 773; 48, 942; 81, 1446; 1997, 45, 724; 1998, 30, 409; 1999, 10, 155; 16, 271; 2000, 39, 239; 49, 306; 51, 319; 2001, 7, 17; 93, 565; 2002, 53, 336; 64, 393; 2003, 13, 69; 2004, 24, 166) § 24 lõike 2 alusel ning kooskõlas sama seaduse § 23 lõikega 2.
Kriminaalasjas kohtuotsuse või -määrusega või väärteoasjas kohtuvälise menetleja otsuse või määrusega või kohtuotsuse või -määrusega konfiskeeritud vara (edaspidi konfiskeeritud vara) valitsejaks on konfiskeeritud vara asukohajärgne maavalitsus, välja arvatud «Tolliseaduses» (RT I 2004, 28, 188) ja selle alusel antavate õigusaktidega ja käesoleva määruse § 8 lõikes 3 sätestatud juhul.
KONFISKEERITUD VARA ÜLEANDMINE, VÕÕRANDAMINE, HINDAMINE JA HÄVITAMINE
§ 3. Konfiskeeritud vara üleandmine ja võõrandamine
(1) Konfiskeeritud vara antakse maavalitsusele üle üleandmis-vastuvõtmisakti alusel, mille üks eksemplar jääb üleandjale ja teine vastuvõtjale.
3) viide otsusele, mille alusel esemed üle antakse;
(3) Maavalitsus võõrandab konfiskeeritud vara «Riigivaraseaduses» ja selle alusel kehtestatud õigusaktides sätestatud korras.
Konfiskeeritud vara hinnatakse «Tsiviilseadustiku üldosa seaduse» (RT I 2002, 35, 216; 2003, 13, 64; 78, 523) § 65 alusel, välja arvatud §-des 6 ja 7 sätestatud juhtudel.
§ 5. Väärismetalli, vääriskivide ja nendest valmistatud esemete ning välisvaluuta hindamine, arvelevõtmine ja võõrandamine
(1) Väärismetalli, vääriskive ja nendest valmistatud esemeid ning välisvaluutat hinnatakse järgmiselt:
1) välisvaluuta hinnatakse selle konfiskeerimisotsuse jõustumise päeval kehtiva Eesti Panga poolt noteeritud Eesti krooni ja välisvaluuta vahelise päevakursi alusel;
2) väärismetalli, vääriskivide ning nendest valmistatud esemete (välja arvatud kunsti- või kultuuriväärtust omavad esemed) hind määratakse nende hindamise päeval kehtivate Eesti Proovikoja kokkuostuhindade alusel.
(2) Väärismetallide, vääriskivide ja nendest valmistatud esemete arvelevõtmisel Eesti Proovikojas koostatakse akt, kus näidatakse ära esemete nimetus, arv, oletatav materjal, kaal ja proov. Aktis toodud mündid peavad olema grupeeritud nominaalväärtuste ja väljalaskeaastate järgi. Arvelevõetud väärismetallid, vääriskivid ja nendest valmistatud esemed antakse üle Eesti Proovikojale üleandmis-vastuvõtmisakti alusel, kuhu märgitakse § 3 lõikes 2 toodud andmed. Akti üks eksemplar jääb üleandjale ja teine vastuvõtjale. Eesti Proovikojas esemed kaalutakse, neile pannakse proov ja määratakse hind ning korraldatakse nende võõrandamine õigusaktides sätestatud korras.
Väärtpaberid võetakse arvele nende nominaalväärtuses ja nende üleandmine Rahandusministeeriumile toimub akti alusel.
Ajaloolise, teadusliku, kunsti- või muu kultuuriväärtusega asjad antakse Kultuuriministeeriumile üle akti alusel.
§ 8. Konfiskeeritud relva ja laskemoona, narkootilise ja psühhotroopse aine, arvutisüsteemi, alkoholi, võltsitud kauba hindamine, võõrandamine, hävitamine või üleandmine
(1) Konfiskeeritud relvad ja laskemoon võõrandatakse ja hävitatakse «Relvaseaduses» (RT I 2001, 65, 377; 88, 531; 102, 673; 2002, 29, 175; 53, 336; 61, 375; 63, 387; 110, 653; 2003, 66, 449; 88, 594; 2004, 2, 7; 25, 170; 30, 208; 54, 388) ja selle alusel kehtestatud õigusaktidega sätestatud korras.
(2) Konfiskeeritud narkootilise või psühhotroopse aine säilitamine ja hävitamine toimub «Narkootiliste ja psühhotroopsete ainete seaduses» (RT I 1997, 52, 834; 2001, 88, 531; 2002, 61, 375; 63, 387; 2003, 88, 591) ja selle alusel kehtestatud õigusaktidega sätestatud korras.
(3) Konfiskeeritud arvutisüsteem antakse üle «Autoriõiguse seaduses» (RT 1992, 49, 615; RT I 2000, 16, 109; 78, 497; 2001, 50, 289; 56, 335; 2002, 53, 336; 63, 387; 90, 521; 92, 527; 2004, 18, 131; 30, 208) sätestatud korras.
(4) Konfiskeeritud alkohol võõrandatakse ja hävitatakse «Alkoholiseaduses» (RT I 2002, 3, 7; 63, 387; 2003, 2, 17; 88, 591; 2004, 13, 86; 18, 131; 45, 317) sätestatud korras.
(5) Konfiskeeritud võltsitud kauba ja piraatkauba hävitamiseks või üleandmiseks annab uurimisasutus esemed pärast konfiskeerimisotsuse või -määruse jõustumist üleandmis-vastuvõtmisakti alusel üle tollile.
(1) Konfiskeeritud vara hävitamise aluseks on menetleja määrus.
(2) Väärtusetu asja hävitab vastavalt uurimisasutuse juhi või kohtu esimehe moodustatud konfiskeeritud vara hävitamise komisjon. Komisjon moodustatakse vähemalt kolmeliikmelises koosseisus, kelle hulgas on asitõendite arvelevõtja või väärteomenetluse kohtuväline menetleja või isik, kellele kriminaalasi on käesoleva määruse § 10 kohaselt üle antud.
(3) Konfiskeeritud vara hävitatakse viisil, mis ei ole ohtlik elule, tervisele ega keskkonnale ning mis välistab asja taaskasutuselevõtu.
(4) Kui konfiskeeritud varaks on ese või aine, mille hävitamiseks on kehtestatud erikord või erinõuded, tuleb hävitamine korraldada nimetatud korra või nõuete kohaselt.
(5) Konfiskeeritud vara hävitamise kohta koostatakse akt, milles märgitakse hävitamise teostaja, eseme või aine nimetus, kogus, viide otsusele, mille alusel esemed üle antakse, hävitamise viis, aeg ja koht. Konfiskeeritud vara hävitamise akt koostatakse kahes eksemplaris, millest üks lisatakse väärteo- või kriminaaltoimikule ja teine jääb akti koostanud asutusele. Akti kinnitavad allkirjaga hävitamise teostaja ja hävitamise juures viibinud ametnikud.
(6) Konfiskeeritud vara hävitamisega seotud kulud kannab hävitamist korraldanud uurimisasutus või kohus. Lõhkematerjali ja lõhkeseadeldise hävitamise kulud kannab Päästeamet.
ASITÕENDITE ARVELEVÕTMINE JA HÄVITAMINE
Uurimistoimingu protokollis märgitakse asitõendina kasutatava objekti nimetus, number, üksikasjalik kirjeldus ja asitõendi hoiukoht. Kui kriminaalasi antakse ühelt menetlejalt teisele, antakse koos toimikuga üle ka asitõendid.
(1) Asitõendi hävitamise aluseks on kohtuotsus. Kiiresti riknevate asitõendite korral on asitõendi hävitamise aluseks menetleja määrus.
(2) Hävitamisele kuuluva asitõendi hävitab vastavalt uurimisasutuse juhi või kohtu esimehe moodustatud asitõendi hävitamise komisjon. Komisjon moodustatakse vähemalt kolmeliikmelises koosseisus, kelle hulgas on asitõendite arvelevõtja või väärteomenetluse kohtuväline menetleja või isik, kellele kriminaalasi on käesoleva määruse § 10 kohaselt üle antud.
(5) Asitõendi hävitamise kohta koostatakse akt, milles märgitakse asitõendi hävitaja, eseme või aine nimetus, kogus, viide otsusele, mille alusel esemed üle antakse, hävitamise viis, aeg ja koht. Asitõendi hävitamise akt koostatakse kahes eksemplaris, millest üks lisatakse väärteo- või kriminaaltoimikule ja teine jääb akti koostanud asutusele. Akti kinnitavad allkirjaga asitõendi hävitaja ja hävitamise juures viibinud ametnikud.
(6) Asitõendi hävitamisega seotud kulud kannab asitõendi hävitamist korraldanud uurimisasutus või kohus. Lõhkematerjali ja lõhkeseadeldise hävitamise kulud kannab Päästeamet.
KONFISKEERITUD VARA JA KIIRESTI RIKNEVATE ASITÕENDITE VÕÕRANDAMISEST SAADUD RAHA RIIGITULUDESSE KANDMINE
(1) Konfiskeeritud vara või kiiresti riknevate asitõendite võõrandamisest saadud tulu kantakse riigieelarve tuludesse kolme pangapäeva jooksul vara või asitõendite võõrandamisest arvates.
(2) Maavalitsuse, tolli või välisesinduse valitsemisel või valduses olev konfiskeeritav:
1) välisvaluuta konverteeritakse arvelevõtmise päeval kehtiva Eesti Panga noteeritud päevakursi alusel Eesti kroonidesse ja kantakse riigieelarve tuludesse;
(3) Ettevõtja, kes võõrandab konfiskeeritud vara, kannab võõrandamisest saadud summad riigieelarve tuludesse pärast dokumentaalselt tõestatud hoidmis-, üleandmis- ja võõrandamiskulude mahaarvamist.
KONFISKEERITUD VARA JA KIIRESTI RIKNEVATE ASITÕENDITE VÕÕRANDAMISEST SAADUD RAHA RIIGIEELARVEST SEADUSLIKULE VALDAJALE TAGASTAMINE
(2) Konfiskeeritud vara ja kiiresti riknevate asitõendite seaduslikul valdajal ei ole lõikes 1 märgitud nõudeõigust «Karistusseadustiku» (RT I 2001, 61, 364; 2002, 44, 284; 56, 350; 64, 390; 82, 480; 105, 612; 2003, 4, 22; 83, 557; 90, 601; 2004, 7, 40; 46, 329; 54, 387) § 83 lõigetes 3 ja 4 nimetatud juhtudel.
KIIRESTI RIKNEVATE ASITÕENDITE HINDAMINE, VÕÕRANDAMINE JA HÄVITAMINE
(2) Veterinaar- ja Toiduameti või Tervisekaitseinspektsiooni analüüside tulemuste põhjal nõuetekohaseks tunnistatud kiiresti riknev toidutoore ja toit võõrandatakse § 3 lõike 3 kohaselt või antakse tasuta lõikes 1 nimetatud asutusele.
Kiiresti rikneva konfiskeeritud vara hindamisel, võõrandamisel ja hävitamisel kohaldatakse §-des 16–18 sätestatut.
Vabariigi Valitsuse 13. augusti 2002. a määrus nr 260 «Konfiskeeritud või pärimisõiguse alusel riigi omandisse läinud vara võõrandamise, võõrandamisest saadud raha eelarvest seaduslikule valdajale tagastamise ning kiiresti riknevate asitõendite hindamise, võõrandamise ja hävitamise kord» (RT I 2002, 72, 428; 2004, 23, 158) tunnistatakse kehtetuks.